
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1253 


31 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του επιτοκίου που θα ισχύσει για την εικοστή 
ενάτη (29) τρίμηνη τοκοφόρο περίοδο (31.12.1997 
έως 31.3.1998) του Α' Δανείου Οικονομικής Εξυγίαν¬ 


σης Ν. 1914/90 . 1 

Διορισμός μελών του Διοικητικού Συμβουλίου του Οργανι¬ 
σμού Πνευματικής Ιδιοκτησίας . 2 

Διορισμός μελών του Διοικητικού Συμβουλίου του ΕΤΟΣ 

της ΚΟΑ. 3 

Διορισμός μελών του Διοικητικού Συμβουλίου του ΕΤΟΣ 

της ΚΟΘ . 4 

Τροποποίηση του Οργανισμού Εσωτερικής Υπηρεσίας του 
Δήμου Μεγαλόπολης Νομού Αρκαδίας . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2091266/12043/0023 (1) 

Καθορισμός του επιτοκίου που θα ισχύσει για την εικοστή 
ενάτη (29) τρίμηνη τοκοφόρο περίοδο (31.12.1997 έως 
31.3.1998) του Α' Δανείου Οικονομικής Εξυγίανσης Ν. 
1914/90 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 31 και32τουΝ. 1914/90 «Εκ¬ 
συγχρονισμός και Ανάπτυξη του Δημόσιου Τομέα και της Κε¬ 
φαλαιαγοράς, φορολογικές ρυθμίσεις και άλλες διατάξεις». 

2. Την αριθ. 2022292/1491/0023/29.3.1991 των Υπουρ¬ 
γών Εθνικής Οικονομίας και Οικονομικών, με την οποία καθο¬ 
ρίστηκαν οι Γενικοί Όροι του Α' Δανείου Οικονομικής Εξυ- 
γιάνσεως όπως τροποποιήθηκε μεταγενέστερα με τις απο¬ 
φάσεις αριθ. 2072202/ 1739/ 0023/ 14.4.1991 των Υπουρ¬ 
γών Εθνικής Οικονομίας και Οικονομικών και την αριθ. 
2071560/9187/9.11.1994 του Υπουργού Οικονομικών. 

3. Το άρθρο 12 του Ν. 2074/92 (ΦΕΚ 128/31.7.1992). 

4. Την απόφαση αρ. 2000018/ 13/ 0004/ 2.1.1997 μετα¬ 
βίβαση αρμοδιοτήτων και της εξουσίας να υπογράφουν «Με 
εντολή Υφυπουργού» στο Γενικό Γραμματέα του Υπουργείου 
Οικονομικών, στο Γ ενικό Γ ραμματέα Οικονομικής Πολιτικής 
και Συστημάτων, στον Ειδικό Γραμματέα θησαυροφυλακίου 
και Προϋπολογισμού, στους Γ ενικούς Δ/ντές και στους Προϊ¬ 
σταμένους Δ/νσεων και Τμημάτων του Γενικού Λογιστηρίου 
του Κράτους, αποφασίζουμε: 

Καθορίζουμε το επιτόκιο το οποίο θα ισχύσει, για την εικο¬ 


στή ενάτη (29η) τρίμηνη τοκοφόρο περίοδο (31.12.1997 έως 
31.3.1998) του Α' Δανείου Οικονομικής Εξυγίανσης Ν. 
1914/90 σε δώδεκα και ενενήντα τοις εκατό (12,90%). Δη¬ 
λαδή ίσο με αυτό των τρίμηνων εντόκων γραμματίων του Δη¬ 
μοσίου που ισχύει την 24 Δεκεμβρίου 1997 (τρεις εργάσιμες 
ημέρες πριν την έναρξη της τοκοφόρου περιόδου). 

Ο τόκος υπολογίζεται με βάση έτος 360 ημερών και μήνα 
30 ημερών. 

Κάλυψη Δαπάνης: 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού για το τρέχον 
οικονομικό έτος 1998. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 24 Δεκεμβρίου 1997 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. ΥΠΠΟ/ΔΙΟΙΚ/Β/64772 (2) 

Διορισμός μελών του Διοικητικού Συμβουλίου του Οργανι¬ 
σμού Πνευματικής Ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 69 του Ν. 2121/93 «Πνευμα¬ 
τική ιδιοκτησία, συγγενικά δικαιώματα και πολιτιστικά θέ¬ 
ματα» (ΦΕΚ 25/Α/93). 

2. Τις διατάξεις του άρθρου 3 του Π.Δ/τος 311 /94 «Κατα¬ 
στατικό του Οργανισμού Πνευματικής Ιδιοκτησίας (ΦΕΚ 165/ 
Α/94). 

3. Την αριθ. 49610/28.11.1990 Κ.Υ.Α. «Εξαίρεση από τον 
περιορισμό των τριών υπογραφών» (ΦΕΚ 
743/Β/29.11.1990). 

4. Το γεγονός ότι λήγει στις 30.12.1997 η θητεία του Δ.Σ. 
του Ο.Π.Ι., αποφασίζουμε: 

Διορίζουμε τους κατωτέρω, ως μέλη του Διοικητικού Συμ¬ 
βουλίου του Οργανισμού Πνευματικής Ιδιοκτησίας, με τριετή 
θητεία, ως εξής: 

α) Μιχαήλ Σταθόπουλο, καθηγητή του Πανεπιστημίου Αθη¬ 
νών, τέως Πρύτανη, ως Πρόεδρο. 

β) Σπύρο Πλασκοβίτη, Συγγραφέα, επίσημο Σύμβουλο της 
Επικράτειας, ως Αντιπρόεδρο. 

γ) Λάμπρο Κοτσίρη, Καθηγητή του Τμήματος Νομικής του 
Πανεπιστημίου Θεσσαλονίκης. 

δ) Μαρία Φαραντούρη, Τραγουδίστρια. 

ε) Βασίλειο Κωστόπουλο, Διδάκτορα Νομικής, Δικηγόρο, 
Προϊστάμενο των Νομικών Υπηρεσιών της ΕΡΤ Α.Ε., ως μέ¬ 
λος. 

2. Χρέη Γραμματέα του ανωτέρω Διοικητικού Συμβουλίου 
θα ασκεί υπάλληλος του Ο.Π.Ι. που θα ορισθεί μαζί με τον 
αναπληρωτή του με απόφαση του Προέδρου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

- 4 - 

Αριθ. ΥΠΠΟ/ΔΙΟΙΚ/Β/64274 (3) 

Διορισμός μελών του Διοικητικού Συμβουλίου του ΕΤΟΣ της 

ΚΟΑ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τις διατάξεις των εδαφ. ε και ζ της παρ. 1 του αρ. 5 του Ν. 
2557/1997 «θεσμοί, μέτρα και δράσεις πολιτιστικής ανάπτυ¬ 
ξης» (ΦΕΚ Α' 271). 

β) Τη σύνθεση του Δ.Σ. έως την έναρξη ισχύος του Ν. 
2557/1997 Ν.Π.Δ.Δ. ΕΤΟΣ/ΚΟΑ, αποφασίζουμε: 

Α. Διορίζουμε ως μέλη του Διοικητικού Συμβουλίου του Ει¬ 
δικού Ταμείου Οργανώσεως Συναυλιών (ΕΤΟΣ) της Κρατικής 
Ορχήστρας Αθηνών (ΝΠ>Δ που εποπτεύεται από το ΥΠΠΟ) με 
τετραετή θητεία τους κατωτέρω, ως εξής: 

1. Δημήτριο Παπαπετρόπουλο, Αντιπρόεδρο του Νομικού 
Συμβουλίου του Κράτους στο ΥΠΠΟ, ως Πρόεδρο. 

2. Δημήτριο Δραγατάκη, Μουσικοσυνθέτη, ως Αντιπρόε¬ 
δρο. 

3. Βασιλική Αεξίου, Προϊσταμένη του Τμήματος Μουσικής 
του ΥΠΠΟ. 

4. Διθονυσία Λευκή - Σωτηροπούλου, Δικηγόρο. 

5. Γιώργο Μονεμβασίτη, Μουσικοκριτικό, ως μέλη. 

Β. Στις συνεδριάσεις του ανωτέρω Διοικητικού Συμβουλίου 
θα παρίσταται χωρίς δικαίωμα ψήφου, ως Εισηγητής, ο Διευ¬ 
θυντής της εν λόγω Ορχήστρας. 

Γ. Με νεώτερη απόφασή μας θα ορισθούν τα μέλη της τρι¬ 
μελούς εξελεγκτικής επιτροπής με τους αναπληρωτές τους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 1997 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-+- 

Αριθ. ΥΠΠΟ/ΔΙΟΙΚ/Β/64272 (4) 

Διορισμός μελών του Διοικητικού Συμβουλίου του ΕΤΟΣ της 

ΚΟΘ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τις διατάξεις του άρθρου 5, παρ. 1 (εδαφ. α, ε και ζ) του 
Ν. 2557/1997 «θεσμοί, μέτρα και δράσεις πολιτιστικής ανά¬ 
πτυξης» (ΦΕΚ Α’ 271), αποφασίζουμε: 

Α. Διορίζουμε ως μέλη του Διοικητικού Συμβουλίου του Ει¬ 
δικού Ταμείου Οργανώσεως Συναυλιών (Ε.Τ.Ο.Σ.) της Κρατι¬ 
κής Ορχήστρας Αθηνών (Ν.Π.Ι.Δ. που εποπτεύεται από το 
ΥΠΠΟ) με τετραετή θητεία τους κατωτέρω, ως εξής: 

α) Πέτρο Παπασαραντόπουλο, Δημοσιογράφο - Εκδότη, 
Πρόεδρο του Δ.Σ. του τέως Ν.Π.Δ.Δ. ΕΤΟΣ/ΚΟΘ, ως Πρόε¬ 
δρο. 

β) Κωνσταντίνο Χατζηκωνσταντίνου, Καθηγητή του Αρι¬ 


στοτελείου Παν/μίου θεσ/νίκης, ως Αντιπρόεδρο. 

ν) Χριστίνα Γρίμπα, Φιλόλογο, στέλεχος του Κέντρου Ελλη¬ 
νικής Γλώσσας. 

δ) Σπύρο Μπαρούτα, Δήμαρχο Σταυρούπολης. 
ε) Εμμανουήλ Ρουμελιώτη, Καθηγητή του Πανεπιστημίου 
Μακεδονίας. 

2. Στις συνεδριάσεις του ανωτέρω Διοικητικού Συμβουλίου 
θα παρίσταται χωρίς δικαίωμα ψήφου, ως Εισηγητής, ο Διευ¬ 
θυντής της εν λόγω Ορχήστρας. 

3. Με νεώτερη απόφασή μας θα ορισθούν τα μέλη της τρι¬ 
μελούς εξελεγκτικής επιτροπής με τους αναπληρωτές τους. 

Η απόφαση αυτή να δημοσιευθεί στην Εφημερίδα της Κυ- 
βερνήοεως. 

Αθήνα, 29 Δεκεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
- 4 - 

Αριθ. 22557 (5) 

Τροποποίηση του Οργανισμού Εσωτερικής Υπηρεσίας του 
Δήμου Μεγαλόπολης Νομού Αρκαδίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΠΕΛΟΠΟΝΝΗΣΟΥ 

Έχοντας υπόψη: 
α) Τις διατάξεις: 

α) του άρθρου 1 2 του Ν. 1188/1981 «περί κυρώσεως κατα- 
στάσεως προσωπικού ΟΤΑ», όπως αυτό αντικαταστάθηκε 
από το άρθρο 26 του Ν. 1832/89 και την παρ. 5 του άρθρου 8 
του Ν. 2307/1995 σχετικά με την προσαρμογή της νομοθε¬ 
σίας αρμοδιότητας Υπουργείου Εσωτερικών στις διατάξεις 
για τη Νομαρχιακή Αυτοδιοίκηση και άλλες διατάξεις. 

β) των άρθρων 1, 2, 18 παρ. 12 και 27 του Ν. 2503/1997 
(ΦΕΚ 107, τ. Α") σχετικά με τη διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις. 

γ) του Ν. 2190/1994 που αφορά τη σύσταση ανεξάρτητης 
αρχής για την επιλογή προσωπικού και ρύθμιση θεμάτων διοί¬ 
κησης, όπως ισχύει με τις τροποποιήσεις του 
δ) του άρθρου 27 του Ν. 2081 /1992 με το οποίο προστέ¬ 
θηκε νέο άρθρο 2ΑΑ του Ν. 1588/1985 για τον έλεγχο των 
δαπανών που προκαλούν οι κανονιστικές διοικητικές πράξεις. 

ε) του Π.Δ/τος 410/1988 που αφορά το προσωπικό με 
σύμβαση εργασίας ιδιωτικού δικαίου του Δημοσίου των ΟΤΑ 
και των λοιπών ΝΠΔΔ. 

στ) των Π.Δ/των 37α/1987 και 22/1990 περί μερικής επε- 
κτάσεως των διατάξεων που ισχύουν για τους δημοσίους 
υπαλλήλους και τους υπαλλήλους των άλλων Νομικών Προ¬ 
σώπων και στους υπαλλήλους των ΟΤΑ. 

2. Την 5089/14.2.1997 απόφαση του Υπουργού Εσωτερι¬ 
κών Δημόσιας Διοίκησης και Αποκέντρωσης (ΦΕΚ 117/ 
26.2.1997 τ. Β') που αφορά τον καθορισμό των ειδικών τυπι¬ 
κών προσόντων που απαιτούνται για την πρόσληψη προσωπι¬ 
κού με σύμβαση εργασίας ιδιωτικού δικαίου ορισμένου χρό¬ 
νου από τους ΟΤΑ πρώτης βαθμίδας για κάλυψη παροδικών, 
απρόβλεπτων και επειγουσών αναγκών. 

3. Την 209/1997 απόφαση του Δημοτικού Συμβουλίου Με¬ 
γαλόπολης με την οποία τροποποιείται το άρθρο 3 του Οργα¬ 
νισμού Εσωτερικής Υπηρεσίας του Δήμου, που είχε ψηφιστεί 
με την 174/1988 όμοια απόφασή του και εγκριθεί με την 
574/23.1.1989 απόφαση του Νομάρχη Αρκαδίας (ΦΕΚ 140/ 
21.2.1989, τ. Β') προκειμένου να προβλεφθούν θέσεις προ¬ 
σωπικού με σύμβαση εργασίας ιδιωτικού δικαίου ορισμένου 
χρόνου, σύμφωνα με τις διατάξεις του άρθρου 18 παρ. 12 του 
Ν. 2503/1997. 

4. Τη σύμφωνη γνωμοδότηση του Υπηρεσιακού Συμβου¬ 
λίου προσωπικού των ΟΤΑ του άρθρου 8 παρ. 4 του Ν. 2307/ 

1996 που διατυπώνεται στο 9/15.12.1997 πρακτικό του, 
αποφασίζουμε: 

Επικυρώνουμε την 209/1997 απόφαση του Δημοτικού 
Συμβουλίου Μεγαλόπολης με την οποία τροποποιείται ο Ορ¬ 
γανισμός Εσωτερικής Υπηρεσίας του Δήμου, που έχει ως 
εξής: 

Άρθρο 1. 

Η Υπηρεσία του Δήμου αποτελείται από: 

Α) Διοικητικές και Οικονομικές Υπηρεσίες και 
Β) Τεχνική Υπηρεσία. 

Άρθρο 2. 

Οι Υπηρεσίες του Δήμου διαρθρώνονται ως ακολούθως: 
Α. Διεύθυνση Διοικητικών και Οικονομικών Υπηρεσιών. 

1. Τμήμα Διοικήσεως: 

α) Γραφείο Προσωπικού. 

β) Γραφείο Δημοτικού Συμβουλίου και Δημαρχιακής Επι¬ 
τροπής. 

γ) Γραφείο Αρχείου - Πρωτοκόλλου - Διεκπεραιώσεως - 
Δακτυλογράφησης εγγράφων. 

δ) Γ ραφείο δημοτικής κατάστασης, Μητρώα, Στρατολογία, 
Δημοτολόγια και εκλογικά, 
ε) Γραφείο Ληξιαρχείου. 

στ) Γραφείο Δημοσίων Σχέσεων και Εκδηλώσεων, 
ζ) Γ ραφείο Νομικών Προσώπων. 

η) Γ ραφείο Εκπαιδεύσεως, Αθλητισμού και Στατιστικής, 
θ) Γ ραφείο συντήρησης και καθαρισμού εσωτερικών χώ¬ 
ρων. 

2. Τμήμα Οικονομικό: 

α) Γραφείο βεβαίωσης, τελών, φόρων κ.λπ. δικαιωμάτων, 
β) Γ ραφείο εκκαθάρισης και εντολής δαπαπών. 
γ) Γ ραφείο προμηθειών, 
δ) Γ ραφείο προϋπολογισμού - απολογισμού, 
ε) Γραφείο Ταμείου εσόδων - εξόδων, 
στ) Γραφείο Δημοτικού Κοιμητηρίου. 

Β. Διεύθυνση Τεχνικών Υπηρεσιών 

1. Τμήμα μελετών - κατασκευών - σχεδίου πόλης: 
α) Γ ραφείο μελετών - κατασκευών με εργολαβία. 

β) Γ ραφείο μελετών - κατασκευών με αυτεπιστασία, 
γ) Γ ραφείο λογιστικής και διοικητικής παρακολούθησης και 
παραλαβής έργων, εργασιών και προμηθειών. 

δ) Γραφείο τροποποιήσεων σχεδίου και απαλλοτριώ¬ 
σεων. 

ε) Γ ραφείο εφαρμογής σχεδίου πόλης - κτηματολογίου και 
πολεοδομικών θεμάτων. 

στ) Γ ραφείο αρχιτεκτονικών μελετών και επιβλέψεων. 

2. Τμήμα ειδικών υπηρεσιών: 

α) Γραφείο καθαριότητας - μηχανολογικό - ηλεκτρολο- 
γικό 

β) Γ ραφείο προστασίας περιβάλλοντος, κήπων και παιδι¬ 
κών χαρών. 

γ) Γ ραφείο ύδρευσης - αποχέτευσης, 
δ) Γ ραφείο οδοποιίας - κτιριακών έργων. 

Άρθρο 3. 

Η οργανική σύνθεση και κατάταξη των θέσεων του προσω¬ 
πικού του Δήμου κάθε κατηγορίας σε κλάδους γίνεται ως κα¬ 
τωτέρω: 

1. ΚΑΤΗΓΟΡΙΑ ΠΕ 

α) Κλάδος ΠΕΙ Διοικητικός - Οικονομικός 
Μία (1) θέση με βαθμό Γ - Α. 
β) Κλάδος ΠΕ3 Πολιτικών Μηχανικών 
Μία (1) θέση με βαθμό Γ - Α. 


2. ΚΑΤΗΓΟΡΙΑ ΤΕ 

α) Κλάδος ΤΕ19 Πληροφορικής και Ηλεκτρονικών Υπολογι¬ 
στικών Συστημάτων. 

Μία (1) θέση με βαθμό Γ - Α. 

3. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικός - Οικονομικός 
Οκτώ (8) θέσεις με βαθμούς Γ - Α, που κάνουν υπηρεσία 
Γραφέων, γραμματέων, δακτυλογράφων, Λογιστηρίου, 
β) Κλάδος ΔΕΙ 5 εισπρακτόρων. 

Τρεις (3) θέσεις με βαθμό Γ - Α. 
γ) Κλάδος ΔΕ5 εργοδηγών. 

Μία (1) θέση με βαθμό Γ - Α. 

δ) Κλάδος ΔΕ24 ηλεκτρολόγων 

Μία (1) θέση με βαθμό Γ - Α. 

ε) Κλάδος ΔΕ28 χειριστών μηχανημάτων έργων. 

Μία (1) θέση με βαθμό Γ-Α. 

στ) Κλάδος ΔΕ29 Οδηγών αυτοκινήτων. 

Τέσσερις (4) θέσεις με βαθμό Γ-Α στις οποίες εντάσσεται 
και μια προσωρινή θέση του άρθρου 2 του Ν. 1476/84. 
ζ) Κλάδος ΔΕ30 τεχνιτών. 

Τέσσερις (4) θέσεις με βαθμό Γ-Α οι οποίες ειδικεύονται 
ως κάτωθι: 

α. Τρεις (3) θέσεις υδραυλικών. 

β. Μία (1) θέση πρακτικού μηχανικού για αντλιοστάσια 
ύδρευσης. 

γ. Τρεις (3) θέσεις οδοποιίας. 

4. ΚΑΤΗΓΟΡΙΑ ΥΕ 

α) Κλάδος ΥΕ1 Κλητήρων - θυρωρών - Γενικών καθηκό¬ 
ντων. 

Μία (1) θέση με βαθμό Δ-Γ. 

β) Κλάδος ΥΕ2 επιστατών καθαριότητας. 

Μία (1) θέση με βαθμό Δ-Γ. 

γ) Κλάδος ΥΕ16 προσωπικού καθαριότητας. 

Δεκαπέντε (15) θέσεις με βαθμό Δ-Γ, οι οποίες ειδικεύο¬ 
νται ως κάτωθι: 

α. Έντεκα (11) θέσεις προσωπικού καθαριότητας στις 
οποίες εντάσσονται δύο (2) προσωρινές του άρθρου 2 του Ν. 
1476/84, μία (1) προσωρινή της αρ. ΔΙΠΙΔ/Φ42/24/11440/ 
31.12.86 κοινής υπουργικής απόφασης των Υπουργών Προε¬ 
δρίας της Κυβέρνησης, Εσωτερικών και Οικονομικών και μία 
(1) προσωρινή της με αριθμ. ΔΙΠΙΔ/Φ42/63/11056/31.12.87 
κοινής υπουργικής απόφασης των Υπουργών Προεδρίας της 
Κυβέρνησης, Εσωτερικών και Οικονομικών και μία (1) προσω¬ 
ρινή της με αριθμ. ΔΙΠΙΔ/Φ42/63/11056/31.12.87 κοινής 
υπουργικής απόφασης. 

β. Δύο (2) θέσεις επιμέλειας κήπων και δενδροστοιχιών. 
γ. Δύο (2) θέσεις εργατών ύδρευσης - αποχέτευσης στις 
οποίες εντάσσεται και μία θέση προσωρινή του άρθρου 2 του 
Ν. 1476/84. 

δ. Δύο (2) θέσεις εργατών Κοιμητηρίου, 
ε. Μία (1) θέση προσωπικού καθαριότητας εσωτερικών χώ¬ 
ρων. 

5. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ 

α) Μία (1) θέση υδραυλικού, 
β) Μία (1) θέση οδηγού, 
γ) Τρεις (3) θέσεις εργατών καθαριότητας 
Οι θέσεις αυτές καταργούνται αυτοδίκαια μόλις κενωθούν 
με οποιοδήποτε τρόπο. 

6. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΜΕΡΙΚΗΣ ΑΠΑ¬ 
ΣΧΟΛΗΣΗΣ 

α) Μία (1) θέση εργάτη καθαριότητας δημοτικών σφα¬ 
γείων. 

β) Μία (1) θέση εργάτη καθαριότητας δημοτικών αποχωρη¬ 
τηρίων. 

7. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

α) Μία (1) θέση πολιτικού μηχανικού ΠΕ. 

β) Μία (1) θέση υπομηχανικού κλάδου ΤΕ. 

γ) Μία (1) θέση ηλεκτρολόγου κλάδου ΤΕ 

δ) Δύο (2) θέσεις οδηγών αυτοκινήτου κλάδου ΔΕ. 

ε) Μία (1) θέση εργάτη γενικών καθηκόντων κλάδου ΥΕ. 

Αρθρο 4 

Για το διορισμό, τα τυπικά προσόντα, τα καθήκοντα, τους 
περιορισμούς, το χρόνο δουλειάς, την αστική ευθύνη, τα δι¬ 
καιώματα, τις άδειες, τις μεταβολές, τις υπηρεσιακές κατα¬ 
στάσεις, τις ηθικές αμοιβές, τα πειθαρχικά αδικήματα, τις ποι¬ 
νές, τη λύση της υπαλληλικής σχέσης, την ιατροφαρμακευ¬ 
τική και νοσοκομειακή περίθαλψη, τα έξοδα κηδείας των μο¬ 
νίμων υπαλλήλων που προβλέπονται από τον οργανισμό αυτό 
ρυθμίζονται από τις διατάξεις του Ν. 1188/81, του Ν. 1 536/ 
86, του Π.Δ. 372/86 και όλων των νόμων που εκδίδονται και 
έχουν εφαρμογή στο προσωπικό των ΟΤΑ. 

Αρθρο 5 

α) Όσοι επιλέγονται προϊστάμενοι από το Υπηρεσιακό Συμ¬ 
βούλιο τοποθετούνται με απόφαση του Δημάρχου σε αντί¬ 
στοιχου επιπέδου οργανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν να 
ασκούν τα καθήκοντα του έως την τυχόν επανεκλογή τους ή 
την τοποθέτηση νέου προϊσταμένου. 

β) Η επιλογή των προϊσταμένων διευθύνσεων και των τμη¬ 
μάτων του Δήμου θα γίνει από υπαλλήλους των κλάδων ΠΕ, 
ΤΕ και ΔΕ. 

Ειδικά για τη θέση του προϊσταμένου διεύθυνσης των τεχνι¬ 
κών υπηρεσιών του Δήμου θα γίνεται από υπαλλήλους των 
κλάδων ΠΕ3 Πολιτικών Μηχανικών, ΠΕ4 Αρχιτεκτόνων, Γ1Ε5 
Μηχανολόγων - Ηλεκτρολόγων και ΠΕ6 Τοπογράφων. 

Τον Προϊστάμενο που απουσιάζει ή κωλύεται αναπληρώνει 
στα καθήκοντά του ο Προϊστάμενος της αμέσως υποκείμενης 
οργανικής μονάδας κατά τη σειρά που οι υποκείμενες οργανι¬ 
κές μονάδες αναφέρονται στον παρόντα οργανισμό, διευκρι¬ 
νίζοντας ότι τα γραφεία που συμπεριλαμβάνονται στη διάρ¬ 
θρωση των υπηρεσιών, δεν αποτελούν αυτοτελή γραφεία, 
αλλά λειτουργικά γραφεία των Υπηρεσιών του Δήμου, εκτός 
των γραφείων καθαριότηττηατας - Μηχανολογικό - Κίνησης - 
ύδρευσης - οδοποιίας - κτιριακών έργων. 

Αρθρο 6 

Οι αρμοδιότητες και τα καθήκοντα κάθε υπηρεσιακής μονά¬ 
δας καθορίζονται ως κατωτέρω: 

1. Διεύθυνση Διοικητικών και Οικονομικών Υπηρεσιών 
Ο Διευθυντής των Διοικητικών και Οικονομικών Υπηρεσιών 
προΐστανται του προσωπικού του Δήμου που υπάγεται στη 
Διεύθυνση αυτή. Παρακολουθεί τη Νομοθεσία και τη Νομο¬ 
λογία που ενδιαφέρει το Δήμο και ενημερώνει τις Δημοτικές 
Υπηρεσίες με ερμηνευτικές εγκυκλίους ελέγχει και επο¬ 
πτεύει το προσωπικό των Διοικητικών και Οικονομικών και 
παρέχει οδηγίες και κατευθύνσεις. 

Παίρνει, αποσφραγίζει και χαρακτηρίζει την αλληλογραφία 
και τις στέλνει στις αρμόδιες υπηρεσίες δια μέσου του γρα¬ 
φείου Πρωτοκόλλου. 

Τηρεί το εμπιστευτικό πρωτόκολλο και Αρχείο του Δήμου, 
θεωρεί όλες τις καταστάσεις μισθοδοσίας και δαπανών προ¬ 
μήθειας. 

θεωρεί όλα τα καταρτιζόμενα από τις Διοικητικές και Οικο¬ 
νομικές Υπηρεσίες έγγραφα με τη μονογραφή του στα σχέδια 
αυτών πριν τα υπογράψει ο Δήμαρχος. 

Συντάσσει τις εγκυκλίους του Δημάρχου και τη γενική αλλη¬ 
λογραφία του Δήμου που δεν έχει σχέση με τις ειδικές αρμο¬ 


διότητες των Διευθύνσεων. 

2. Τμήμα Διοικήσεως 

α) Γ ραφείο Προσωπικού 

Τηρεί το Μητρώο των υπαλλήλων του Δήμου, διεκπεραιώ- 
νει κάθε εργασία που αφορά τους διορισμούς, προαγωγές, 
κανονικές άδειες, μεταθέσεις, πειθαρχικές ποινές, απολύ¬ 
σεις, άδειες αναρρωτικές, έξοδα κηδείας, χορήγηση μισθο- 
λογικών κλιμακίων κ.λπ. των υπαλλήλων. Τηρεί τους ατομι¬ 
κούς φακέλους όλου του προσωπικού του Δήμου. 

Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφορία για 
τη σωστή εφαρμογή αυτών. 

Ασχολείται με τη σύνταξη των απαιτούμενων δικαιολογητι- 
κών για την απονομή σύνταξης στους υπαλλήλους. 

β) Γραφείο Δημοτικού Συμβουλίου της Δημαρχιακής Επι¬ 
τροπής. 

Βοηθάει τον Πρόεδρο στην κατάρτιση της ημερήσιας διά¬ 
ταξης του Δημοτικού Συμβου/νίου και κοινοποιεί αυτή κατά τις 
διατάξεις του κώδικα. 

Τηρεί τα πρακτικά των συνεδριάσεων. 

Υποβάλλει αντίγραφα των αποφάσεων στην αρμόδια διοι¬ 
κητικό αρχή για τον έλεγχο της νομιμότητας. 

Τηρεί ευρετήριο των αποφάσεων. 

Τηρεί τα πρακτικά της Δημαρχιακής Επιτροπής. 

Συντάσσει νομότυπα τις αποφάσεις της Δημαρχιακής Επι¬ 
τροπής και τις υποβάλλει στις αρμόδιες αρχές. 

Καταχωρεί τα πρακτικά σε ειδικό βιβλίο και τηρεί ευρετήριο 
αποφάσεων. 

γ) Γραφείο Πρωτοκόλλου, Διεκπεραίωσης και Αρχείου. 

Ασχολείται με την παραλαβή, πρωτοκόλληση, ευρετηρίαση 
και συσχέτιση των εισερχομένων εγγράφων τηρεί τα πρωτό¬ 
τυπα στο Αρχείο. 

Επιμελείται της τήρησης του γενικού αρχείου του Δήμου 
και υποβάλλει προτάσεις για εκκαθάριση αυτών που κρίνονται 
ως άχρηστα. 

δ) Γ ραφείο Δημοτικής κατάστασης, Μητρώα, Στρατολογία, 
Δημοτολόγια και εκλογικά. 

Συντάσσει κάθε χρόνο το Μητρώο Αρρένων. Ασχολείται με 
τις εγγραφές ξένων που αποκτούν την Ελληνική Ιθαγένεια, τις 
διαγραφές λόγω θανάτου, τις διορθώσεις επωνύμων, κυρίων 
ονομάτων, πατρονύμων, έτους γέννησης και τη σύνταξη των 
στρατολογικών πινάκων. Ασχολείται με τη μεταδημότευση 
από διάφορους Δήμους και Κοινότητες, με τις μεταβολές του 
Δημοτολογίου (διαγραφές από θάνατο, διόρθωση ηλικιών, 
αλλαγή στοιχείων, εγγραφή αδηλώτων κ.λπ.}. 

Εκδίδει όλα τα πιστοποιητικά που προβλέπονται από το 
νόμο. 

Επιμελείται κάθε θέμα που αφορά τις βουλευτικές και δη¬ 
μοτικές εκλογές. 

ε) Γραφείο Ληξιαρχείου. 

Τηρεί τα ληξιαρχικά βιβλία (γεννήσεων, γάμων, θανάτων, 
εκθέσεων) και καταχωρεί σ’ αυτά τα σχετικά Ληξιαρχιακά γε¬ 
γονότα. 

Τηρεία τα βοηθητικά ληξιαρχικά βιβλία δηλαδή του πρωτο¬ 
κόλλου και τα ευρετήρια, τηρεί τους φακέλους των ληξιαρχια- 
κών γεγονότων, εκδίδει αντίγραφα, αποσπάσματα και βεβαι¬ 
ώσεις από τα ληξιαρχικά βιβλία και τα δικαιολογητικά σύντα¬ 
ξης πράξεων που υπάρχουν στο αρχείο του. 

Συντάσσει ετήσιες καταστάσεις με αποσπάσματα πράξεων 
γεννήσεων και διαβιβάζει αυτές για τη σύνταξη του ετήσιου 
μητρώου Αρρένων. 

Επίσης ασχολείται με κάθε θέμα που αφορά τη διαδικασία 
τέλεσης των πολιτικών γάμων. 

στ) Γραφείο Δημοσίων Σχέσεων και εκδηλώσεων. 

Επιμελείται με την οργάνωση, την τέλεση των δημοτικών 
και τοπικών γενικά εορτών. 

ζ) Γραφείο Νομικών Προσώπων. 

Συνεργάζεται με το Διοικητικό Συμβούλιο των Νομικών 
Προσώπων του Δήμου και συλλέγει κάθε οικονομικό στοιχείο 
ή άλλης φύσεως, τα οποία διαθέτει στο Διοικητικό Συμβούλιο 
αυτών. 

Ενημερώνει τα Διοικητικά Συμβούλια των Νομικών Προσώ¬ 
πων σχετικά με τις διατάξεις της Δημοτικής Νομοθεσίας που 
εφαρμόζονται και για τα νομικά πρόσωπα. 

η) Γραφείο Εκπαιδεύσεως - Αθλητισμού και Στατιστικής. 

Συνεργάζεται με την επιτροπή παιδείας και με τους αρμό¬ 
διους φορείς (συλλόγους γονέων, καθηγητών κ.λπ.) για την 
αρτιότερη λειτουργία των εκπαιδευτηρίων της περιοχής και 
την παροχή υψηλότερου επιπέδου μόρφωσης. 

Τηρεί την ισχύουσα νομοθεσία όσον αφορά τις επιχορηγή¬ 
σεις των σχολικών επιτροπών και τους απολογισμούς αυτών. 

Συνεργάζεται με τους αθλητικούς φορείς του Δήμου για 
την πρόοδο του αθλητισμού στο χώρο. 

Τηρεί αρχείο δεκάτομων κωδικοποιημένων εγκυκλίων του 
Υπουργείου Εσωτερικών. 

Εκτελεί κάθε εργασία σχετική με την απογραφή του πλη¬ 
θυσμού. 

Συλλέγει και καταγράφει χρήσιμες πληροφορίες που αφο¬ 
ρούν τον Δήμο, τα συμφέροντά του και διευκολύνουν το έργο 
του. Δίνει πληροφορίες στις Υπηρεσίες της Στατιστικής Υπη¬ 
ρεσίας. 

θ) Γραφείο συντήρησης και καθαρισμού εσωτερικών χώ¬ 
ρων. 

Φροντίζει για την συντήρηση και την καθαριότητα του δη¬ 
μοτικού καταστήματος. 

2. ΤΜΗΜΑ ΟΙΚΟΝΟΜΙΚΟ 

α) Γραφείο βεβαίωσης τελών, φόρων κ.λπ. δικαιωμάτων. 

Το γραφείο αυτό επιμελείται της βεβαίωσης του τέλους κα¬ 
θαριότητας και φωτισμού. Ελέγχει και παρακολουθεί την βε¬ 
βαίωση και είσπραξη των τελών καθαριότητας και φωτισμού 
στη ΔΕΗ. 

Παραλαμβάνει, αρχειοθετεί και ελέγχει τις υπεύθυνες δη¬ 
λώσεις που προβλέπει ο νόμος. Υπολογίζει το τέλος κατάλη¬ 
ψης κοινοχρήστων χώρων σύμφωνα με τις διατάξεις της κεί¬ 
μενης νομοθεσίας και τις σχετικές αποφάσεις του Δημοτικού 
Συμβουλίου και εκδίδει άδειες κατάληψης πεζοδρομίου όπως 
προβλέπονται. 

Παραλαμβάνει τις εκθέσεις ελέγχου των αρμοδίων εξωτε¬ 
ρικών οργάνων και διενεργεί έλεγχο όσον αφορά την έκταση 
των χώρων που χρησιμοποιούνται και προβαίνει στην χρέωση 
τελών με το πρόστιμο που προβλέπει ο νόμος αποφάσεως 
του Δημάρχου σε περίπτωση διαπιστώσεως χρήσεως κοινο¬ 
χρήστου χώρου χωρίς άδεια ή υπερβάσεως σε έκταση ή της 
χορηγηθείσας άδειας. 

Παραλαμβάνει και ελέγχει τις αιτήσεις-δηλώσεις των εν¬ 
διαφερομένων για διαφημίσεις, εκδίδει τις σχετικές άδειες, 
υπολογίζει το τέλος σύμφωνα με την κείμενη νομοθεσία και 
τις αποφάσεις του Δημοτικού Συμβουλίου και ενημερώνει και 
το σχετικό βιβλίο αδειών που εκδίδονται. 

Παραλαμβάνει και ταξινομεί σύμφωνα με το Νόμο τα παρά¬ 
βολα παράβασης του ΚΟΚ. τα οποία με ειδικές καταστάσεις 
στέλνει αρμοδίως για την έκδοση χρηματικών ενταλμάτων με 
τα οποία αποδίδονται τα ποσά των παραβάσεων στο Δήμο. 

Ταξινομεί τις ανεξόφλητες εκθέσεις ελέγχου του Κ.Ο.Κ., 
φροντίζει για την εύρεση, μέσω Υπουργείου ή Αστυνομίας 
των στοιχείων των παραβατών που τυχόν λείπουν και επιμε¬ 
λείται της βεβαιώσεως του προστίμου. 

Επιμελείται της βεβαίωσης φόρων, εισφορών και δικαιωμά¬ 
των. 

Εκδίδει τα βεβαιωτικά σημειώματα των οίκοθεν εισπρά¬ 
ξεων. 

β) Γ ραφείο εκκαθάρισης και εντολής δαπανών. 


Επιμελείται της εκκαθάρισης και εντολής πληρωμής κάθε 
δαπάνης του Δήμου. Ειδικώτερα ελέγχει τα δικαιολογητικά 
κάθε δαπάνης προς διαπίστωση του νόμιμου και κανονικού ή 
όχι αυτής. 

Ενεργεί αναγνώριση των πιστωτών του Δήμου με την προ- 
συπογραφή των πράξεων εκκαθάρισης και αναγνώρισης που 
συντάσσονται με βάση τους οικείους λογαριασμούς ή κατα¬ 
στάσεις και με βάση αυτές εκδίδει τα οικεία χρηματικά εντάλ¬ 
ματα στα ονόματα των δικαιούχων μέσα στις πιστώσεις του 
προϋπολογισμού. Καταχωρεί αυτά στα οικεία βιβλία και στη 
συνέχεια μετά την υπογραφή από τους αρμόδιους τα στέλνει 
στο Δημόσιο Ταμείο για εξόφληση. 

γ) Γραφείο προμηθειών. 

Στις αρμοδιότητες του Γ ραφείου αυτού ανήκει η διενέργεια 
κάθε πράξης σχετικής με την προμήθεια όλων των ειδών και 
υλικών για τις ανάγκες του Δήμου, γενικής ή ειδικής φύσεως. 

δ) Γραφείο προϋπολογισμού - απολογισμού. 

Σε συνεργασία με τις αρμόδιες υπηρεσίες του Δήμου α) συ¬ 
ντάσσει σχέδιο προϋπολογισμού εσόδων και εξόδων και τις 
εκθέτει σ' αυτόν. 

Παρακολουθεί γενικά την πορεία της εκτέλεσης του προϋ¬ 
πολογισμού εσόδων και εξόδων, εισηγείται την αναμόρφωση 
αυτού με την εγγραφή νέων εσόδων και χορήγηση συμπληρω¬ 
ματικών και εκτάκτων πιστώσεων. 

Καταρτίζει τον απολογισμό των εσόδων και εξόδων και την 
έκθεση γι’ αυτών. 

Τηρεί ειδικό αρχείο προϋπολογισμού και απολογισμού του 
Δήμου με όλες τις σχετικές αποφάσεις, εγκρίσεις, κ.λπ. 

ε) Γραφείο Ταμείου Εσόδων - Εξόδων. 

Επιμελείται της κοινοποίησης των ατομικών ή ειδικών προ¬ 
σκλήσεων προς τους οφειλέτες και της βεβαίωσης των απ’ 
ευθείας βεβαιουμένων εσόδων του Δήμου, όπως και της εκ¬ 
καθάρισης των οφειλών των υπόχρεων. 

Εκκαθαρίζει τις οφειλές των υπόχρεων και εκδίδει τα σχε¬ 
τικά σημειώματα για την είσπραξη των διαφόρων τελών και δι¬ 
καιωμάτων. 

Παίρνει τα νόμιμα μέτρα κατά των οφειλετών του Δήμου και 
γενικά κάθε μέτρο για την προστασία των συμφερόντων του 
Δήμου. 

Ενεργεί τον έλεγχο των κάθε φύσεως εισπράξεων, τακτο¬ 
ποιεί λογιστικά τις εισπράξεις που πραγματοποιούνται από τα 
αρμόδια όργανα. 

Βγάζει χωριστά κάθε παραλαβή χρημάτων τα σχετικά γραμ¬ 
μάτια παραλαβής με χρηματικό λογαριασμό, τακτοποιεί τις ει¬ 
σπράξεις σύμφωνα με τις διατάξεις «περί οικονομικής διοίκη¬ 
σης και λογιστικού των Δήμων και Κοινοτήτων» και παραδίδει 
αυτά στο αρμόδιο διαχειριστικό γραφείο για την εισαγωγή των 
εισπράξεων στο δημοτικό ταμείο. 

Επιμελείται της είσπραξης των βεβαιουμένων εσόδων του 
Δήμου. 

Κάνει τον έλεγχο των δικαιολογητικών που συνοδεύουν τα 
χρηματικά εντάλματα σύμφωνα με τις διατάξεις «περί οικονο¬ 
μικής διοίκησης και λογιστικού των Δήμων και Κοινοτή¬ 
των». 

Κάνει τις αποδόσεις των κρατήσεων προς τα δικαιούχο τα¬ 
μεία. 

στ) Γραφείο Δημοτικού Κοιμητηρίου. 

Διεκπεραιώνει την διαδικασία της βεβαίωσης των τελών και 
των δικαιωμάτων του Δημοτικού Νεκροταφείου και τηρεί τα 
προβλεπόμενα από το Νόμο βιβλία. 

Εισηγείται το Δημοτικό Συμβούλιο για τον καθορισμό του 
ύψους των τελών και δικαιωμάτων. 

Παρακολουθεί και εποπτεύει την καθαριότητα, το άναμμα των 
κανδηλιών, την φύλαξη των οστών, τις ταφές και τις εκταφές. 

Καταρτίζει τον κανονισμό λειτουργίας του Νεκροτα¬ 
φείου. 

Β. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Ο Διευθυντής Τεχνικών Υπηρεσιών προΐσταται, εποπτεύει 
και ελέγχει την λειτουργία όλων των τμημάτων και γραφείων 
που απαρτίζουν την Δ/νση Τεχνικών Υπηρεσιών. 

Παραλαμβάνει από το γενικό πρωτόκολλο την αλληλογρα¬ 
φία των Τεχνικών Υπηρεσιών και την χαρακτηρίζει και την δια¬ 
νέμει στα τμήματα και στα γραφεία της Δ/νσης του για παρα¬ 
πέρα ενέργειες. 

Μονογράφει όλα τα έγγραφα που συντάοσονται από τις 
διάφορες υπηρεσίες της Δ/νσης. 

Συγκεντρώνει τις ανάγκες της πόλης και συγκεντρώνει τα 
απαιτούμενα στοιχεία για την σύνταξη του τεχνικού προγράμ¬ 
ματος του Δήμου και προτείνει σχέδιο στη Διοίκηση του Δή¬ 
μου. 

Τηρεί τα στατιστικά και οικονομικά στοιχεία εκτελέσεως 
των έργων και φροντίζει για την έγκαιρη υλοποίηση του προ¬ 
γράμματος έργων. 

Ασκεί τις από το Νόμο αρμοδιότητες του Προϊσταμένου της 
επιβλέπουσας υπηρεσίας των δημοτικών έργων ήτοι θεωρεί 
τις μελέτες, του συγκριτικούς πίνακες, πιστοποιήσεις, τελι¬ 
κές επιμετρήσεις κ.λπ. (παρακολουθεί την κανονική απορρό¬ 
φηση των πιστώσεων και εισηγείται σε συνεργασία με την οι¬ 
κονομική διεύθυνση τα ανάλογα μέτρα). 

Ελέγχει και θεωρεί τις καταστάσεις ημερομισθίων του προ¬ 
σωπικού της Δ/νσης των Τεχνικών Υπηρεσιών. 

Εγκρίνει τις εκδιδόμενες άδειες εκσκαφής για την τοποθέ¬ 
τηση δικτύου αγωγών κοινής ωφέλειας. 

Εισηγείται ενέργειες που αποσκοπούν στη βελτίωση της εν 
γένει τεχνικής υποδομής της πόλης. 

1. Τμήμα Μελετών - Κατασκευών - Σχεδίου πόλης 

α) Γραφείο μελετών-κατασκευών με εργολαβία. 

Φροντίζει για την σύνταξη μελετών, πλην των αρχιτεκτονι¬ 
κών και ηλεκτρολογικών, για τα κάθε φύσεως δημοτικά έργα 
που εκτελούνται εργολαβικώς. Σχηματοποιεί σε μία μελέτη 
και σε ενιαίους χώρους δημοπράτησης όπου απαιτείται τούτο 
την αντίστοιχη αρχιτεκτονική και ηλεκτρομηχανολογική με¬ 
λέτη για έργα της κατηγορίας αυτής. 

Επιβλέπει και διεκπεραιώνει κάθε διαδικασία που αφορά 
την εκτέλεση ή προμηθειών ως η εγκατάσταση του εργολά¬ 
βου, ο έλεγχος της σωστής εφαρμογής των όρων της σύμβα¬ 
σης για την ποιοτικά καλή και σύμφωνα με την μελέτη εκτέ¬ 
λεση των έργων, η παρακολούθηση της κανονικής προόδου 
των εργασιών, ή παράδοσης των υλικών, ο έλεγχος των επιμε¬ 
τρήσεων, η σύνταξη των λογαριασμών πληρωμής, η έγκαιρη 
σύνταξη και εισήγηση για έγκριση συγκριτικών πινάκων, η 
εφαρμογή του νόμου περί αναπροσαρμογής τιμών και των 
σχετικών με το νόμο τούτο εγκυκλίων και οδηγιών η επίλυση 
διαφορών με τους εργολάβους ή προμηθευτές κ.λπ. 

Τηρεί φακέλλους έργων και προμηθειών με όλα τα στοιχεία 
σύμφωνα με τις διατάξεις του Νόμου περί εκτέλεσης δημοτι¬ 
κών και κοινοτικών έργων και αρχειοθετεί τούτους με σύ¬ 
στημα εύκολης ανεύρεσης, παρακολούθησης, ενημέρωσης 
και συμπλήρωσης. 

Παρέχει συνεχώς στο αρμόδιο γραφείο τα απαρίτητα στοι¬ 
χεία λογιστικής παρακολούθησης των έργων ως και το φά- 
κελλο με πλήρη στοιχεία αμέσως μετά την ολοκλήρωση αυ¬ 
τών, με την διενέργεια παραλαβής και εκκαθάρισης. 

Συγκεντρώνει στοιχεία για συμπλήρωση, συντήρηση και 
βελτίωση των δημοτικών έργων και υποβοηθεί την διοίκηση 
του Δήμου με διαμόρφωση αυτών και συκγεκριμένες προτά¬ 
σεις, για τον καταρτισμό των τεχνικών προγραμμάτων εκτελε¬ 
στέων έργων. 

Διεκπεραιώνει τις αιτήσεις για την χορήγηση αδειών τομής 
των οδοστρωμάτων των κοινοφελών οργανισμών, σύμφωνα 
με τις διατάξεις των σχετικών νόμων και τις αποφάσεις του 
Δημ. Συμβουλίου και του Δημάρχου, παρακολουθεί την σω¬ 
στή εφαρμογή αυτών και ελέγχει με αυστηρότητα την πλήρη 


και έντεχνη αποκατάσταση των ζημιών που προκλήθηκαν. 

Συγκεντρώνει τις πληροφορίες και καταγγελίες για φθορές 
στα δημοτικά έργα και επιμελείται της αμέσου επισκευής αυ¬ 
τών ή της ένταξης σε πρόγραμμα γενικότερης αντιμετώπισης 
και παρέχει στοιχεία υπευθύνων και κόστους στο αρμόδιο 
γραφείο για το σχετικό καταλογισμό αποζημιώσεων στο 
Δήμο. 

β) Γραφείο μελετών - κατασκευών με αυτεπιστασία. 

Συντάσσει μελέτες πλην των αρχιτεκτονικών και ηλεκτρο- 
μηχανολογικών για κάθε φύσης δημοτικά έργα που εκτελού- 
νται με αυτεπιστασία και τις σχετικές προς αυτό προμή¬ 
θειες. 

Σχηματοποιεί σε μια μελέτη όπου απαιτείται τούτο τη ν αντί¬ 
στοιχη ηλεκτρομηχανολογική και αρχιτεκτονική μελέτη για 
έργα της κατηγορίας αυτής. Επιβλέπει και διεκπεραιώνει 
κάθε διαδικασία που αφορά την εκτέλεση των έργων ή προ¬ 
μηθειών τούτων όπως η οργάνωση συνεργείου, η ανάθεση σε 
εργολάβο, η εγκατάσταση αυτού, ο έλεγχος της πιστής εφαρ¬ 
μογής της μελέτης ή των όρων των συμβάσεων για την ποιο¬ 
τικά καλή και έντεχνη εκτέλεση των έργων, η παρακολού¬ 
θηση της κανονικής προόδου των εργασιών ή παράδοσης των 
υλικών, η σύνταξη ή ο έλεγχος των επιμετρήσεων, η παροχή 
στοιχείων στο αρμόδιο γραφείο για την σύνταξη καταστάσεων 
ημερομησθίων ή λογαριασμών πληρωμής, η έγκαιρη σύνταξη 
και εισήγηση για έγκριση συγκριτικών πινάκων, η εκτέλεση 
διαφορών με τους εργολάβους ή προμηθευτές, η σύνταξη 
απολογισμού των έργων κατά τις κείμενες διατάξεις κ.λπ. 

Τηρεί φακέλλους έργων ή προμηθειών με όλα τα στοιχεία 
σύμφωνα με τις διατάξεις του νόμου περί εκτελέσεως δημοτι¬ 
κών και κοινοτικών έργων και αρχειοθετεί με το σύστημα εύ¬ 
κολης ανεύρεσης, παρακολούθησης, ενημέρωσης και συ¬ 
μπλήρωσης. 

Παρέχει συνεχώς στο αρμόδιο γραφείο τα απαραίτητα στοι¬ 
χεία λογιστικής παρακολούθησης των έργων ως και το φά- 
κελλο με πλήρη στοιχεία αμέσως μετά την ολοκλήρωση αυ¬ 
τών, για την διενέργεια παραλαβής και εκκαθάρισης. 

Συγκεντρώνει στοιχεία για συμπλήρωση, συντήρηση και 
βελτίωση των δημοτικών έργων που μπορεί να εκτελεστούν 
με αυτεπιστασία και υποβοηθεί την διοίκηση του Δήμου με 
διαμόρφωση αυτών με συγκεκριμένες προτάσεις για τον κα¬ 
ταρτισμό των τεχνικών προγραμμάτων εκτελεστέων έργων. 

Παρακολουθεί συνεργαζόμενο με το αρμόδιο γραφείο τις 
άδειες κατάληψης πεζοδρομίου με υλικά και ικριώματα που 
χορηγεί ο Δήμος για την ανέγερση οικοδομών από πλευράς 
ζημιών στις στρώσεις πεζοδρομίων, κρασπεδορείθρων και 
καταστρωμάτων οδών και ενημερώνει το γραφείο τούτο για 
κάθε περίπτωση τέτοιας ζημιάς με εκτίμηση της δαπάνης 
αποκατάστασης, για την επιβολή ανάλογης αποζημίωσης, η 
παρακράτηση ανάλογου ποσού από την κατατεθείσα εγγύ¬ 
ηση. 

Συγκεντρώνει τις πληροφορίες και καταγγελίες για φθορές 
στα δημοτικά έργα και επιμελείται της αμέσου κατασκευής 
αυτών ή της ένταξης σε πρόγραμμα γενικότερης αντιμετώπι¬ 
σης και παρέχει στοιχεία υπεύθυνα και κόστους στο αρμόδιο 
γραφείο για τον σχετικό καταλογισμό αποζημιώσεων του Δή¬ 
μου. 

γ) Γραφείο λογιστικής και διοικητικής παρακολούθησης και 
παραλαβής έργων, εργασιών και προμηθειών. 

Τηρεί στοιχεία λογιστικής παρακολούθησης των έργων που 
εκτελούνται από όλα τα τμήματα της Δ/νσης Τεχνικών Υπη¬ 
ρεσιών. Προς τούτο μονογράφει όλες τις μελέτες, τα πρα¬ 
κτικά διαγωνισμών, τις συμβάσεις, τους λογαριασμούς ανα¬ 
προσαρμογής τιμών, τις εισηγήσεις εγκρίσεων, μεταφορών 
και κάθε άλλης μεταβολής των πιστώσεων και το πρωτόκολλο 
παραλαβής πριν από την θεώρηση και υπογραφή παρά των 
αρμοδίων. Τηρεί καρτέλλες κατά έργο στις οποίες απαραιτή- 
τως καταγράφονται κατά την μονογραφή των παραπάνω εγ- 

γραφών τα ακόλουθα στοιχεία: ο τίτλος του έργου, ο τρόπος 
εκτέλεσης αυτού, το όνομα του αναδόχου, το ποσό της πί¬ 
στωσης που εγκρίθηκε αρχικά με όλες τις μετέπειτα μεταβο¬ 
λές του μαζί με τους αριθμούς των αντιστοίχων εγκριτικών 
αποφάσεων. Ο αριθμός της απόφασης και έγκρισης πρακτι¬ 
κού διαγωνισμού, η έκπτωση του διαγωνισμού, η συμβατική 
δαπάνη, ο αριθμός και η ημερομηνία της σύμβασης και του 
πρωτοκόλλου εγκατάστασης, η προθεσμία περαίωσης του 
έργου της προσωρινής και οριστικής παραλαβής, οι αριθμοί 
έγκρισης των πρωτοκόλλων παραλαβής, οι λογαριασμοί πλη- 
ρωής και τα καταβαλλόμενα εκάστοτε ποσά μερικώς και ανα¬ 
κεφαλαιωτικάς ως και κάθε άλλα στοιχείο χρήσιμο για την 
ολοκληρωμένη παρακολούθηση του έργου από πλευράς δα¬ 
πανών και διαδικασιών ενάρξεως, περαιώσεως και παραλα¬ 
βής. Διενεργεί τις παραλαβές των έργων με βάση του φακέλ- 
λους περαιωθέντων έργων που παραλαμβάνει από όλα τα 
τμήματα της Δ/νσης Τεχνικών Υπηρεσιών. Προς τούτο φρο¬ 
ντίζει για την έκδοση αποφάσεων καταρτισμού των οικείων 
επιτροπών, οργανώνει τις παραλαβές με πρόσκληση των με¬ 
λών των επιτροπών του επιβλέποντος και του εργολήπτου. 
Επιμελείται της σύνταξης, υπογραφής και έγκρισης της τελι¬ 
κής δαπάνης του έργου προς τα αρμόδια όργανα και διεκπε- 
ραιώνει κάθε άλλη διαδικασία εκκαθάρισης έργου μέχρι απο¬ 
στολής του οικείου φακέλλου στο αρχείο. 

Διεκπεραιώνει τις διαδικασίες προς τη ΔΕΗ για την εξα¬ 
σφάλιση του απαραίτητου ηλεκτρικού ρεύματος στις κάθε 
φύσεως εγκαταστάσεις του Δήμου. 

Συγκεντρώνει στοιχεία για τις ηλεκτρολογικές εγκαταστά¬ 
σεις κάθε φύσεως επισημαίνει το βαθμό φθοράς αυτών και 
εισηγείται την έγκαιρη επισκευή τους. Παρακολουθεί την 
πλήρη λειτουργία του φωτισμού της πόλης και προβαίνει στην 
άμεση επισκευή κάθε βλάβης και αντικατάσταση λαμπτήρων 
κ.λπ. υλικών που αχρηστεύονται. 

Παρακολουθεί τους λογαριασμούς της ΔΕΗ, επισημαίνει 
κάθε ανωμαλία στην κατανάλωση, ελέγχει την αιτία της ανω¬ 
μαλίας και λαμβάνει τα αναγκαία μέτρα άρσης αυτής. 

δ) Γραφείο τροποποιήσεων σχεδίου και απαλλοτριώ¬ 
σεων. 

Ελέγχει την πληρότητα των διαγραμμάτων που υποβάλλο¬ 
νται με αιτήσεις τροποποιήσεις του ρυμοτομικού σχεδίου και 
παρέχει οδηγίες για την κατάλληλη συμπλήρωση αυτών από 
τους ενδιαφερομένους. 

Συντάσσει τα διαγράμματα του ρυμοτομικού σχεδίου που 
εφαρμόζονται από τον Δήμο (οίκοθεν). 

Επιμελείται της εφαρμογής της διαδικασίας επέκτασης ή 
τροποποίησης των ρυμοτομικών σχεδίων όπως δημόσιες ανα¬ 
κοινώσεις, κοινοποιήσεις, συγκέντρωση εκτάσεων, καταρτι¬ 
σμό φακέλλου προς υποβολή στο Υπουργείο Δημ.Έργων με 
όλα τα στοιχεία και τις αποφάσεις του Δημ. Συμβουλίου κ.λπ. 

Συντάσσει εισηγήσεις προς το Δημ. Συμβούλιο για κάθε 
τροποποίηση του ρυμοτομικού σχεδίου ως και τις ενστάσεις 
που σύμφωνα με τη νόμιμη διαδικασία υποβάλλονται, στις 
οποίες διατυπώνει υπεύθυνη γνώμη για την αναγκαιότητα και 
σκοπιμότητα και το δικαιολογημένο ή όχι αποδοχής αυτών 
από πλευράς κοινού συμφέροντος. 

Παρακολουθεί την εξέλιξη της διαδικασίας επεκτάσεων ή 
τροποποιήσεων ρυμοτομικών σχεδίων στο Υπουργείο Δημ. 
Έργων μέχρι ολοκλήρωσης αυτής με έκδοση διατάγματος ή 
Υπουργικής Απόφασης απόρριψης και ενημερώνει αντί¬ 
στοιχα. 

Εφαρμόζει σύστημα παρακολούθησης των υπέρ του Δήμου 
απαλλοτριώσεων κάθε μορφής. 

Φροντίζει για την έγκαιρη εκδήλωση και μέσα στα χρονικά 
όρια που καθορίζονται από τις κείμενες διατάξεις των ανα¬ 
γκαίων ενεργειών του Δήμου σε όλες τις φάσεις της διαδικα¬ 
σίας των απαλλοτριώσεων μέχρι ολοκήρωσης αυτού. Συλλέ¬ 
γει τα απαραίτητα στοιχεία για την εξακρίβωση της πραγματι¬ 
κής αξίας των απαλλοτριωμένων ακινήτων. 


ε) Γραφείο εφαρμογής σχεδίου πόλης - κτηματολογίου - 
πολεοδομικών θεμάτων. 

Φροντίζει για την συγκέντρωση, σωστή ταξινόμηση και αρ¬ 
χειοθέτηση των πάσης φύσεως διαγραμμάτων των διαφόρων 
υπηρεσιών που ενδιαφέρουν τον Δήμο, όπως πινακίδες ρυμο¬ 
τομικού σχεδίου, διαγράμματα αποτύπωσης κοινοχρήστων 
εγκαταστάσεων, αεροφωτογραφίες διαγραμμάτων και σχε¬ 
δίων υψομετρικής διαμόρφωσης των κοινοχρήστων χώρων 
του Δήμου, ταφολογίων, διαγραμμάτων τροποποίησης αυτών 
κ.λπ. Επιμελείται της καταλλήλου σήμανσης των παραπάνω 
στοιχείων ώστε να διατηρούνται πάντα ενήμερα ως προς την 
μορφή που ισχύει εκάστοτε. Αρχειοθετεί κατά κατηγορία τα 
διατάγματα, τις αποφάσεις που αφορούν τις αρχικές διαμορ¬ 
φώσεις και τις μετέπειτα μεταβολές των παραπάνω διαγραμ¬ 
μάτων. 

Επιμελείται της χορήγησης στοιχείων σε πάντα αιτούντα 
για την σωστή εφαρμογή ρυμοτομίας και υψομετρικής δια¬ 
μόρφωσης στον χώρο του Δήμου, παρακολουθεί την σωστή 
εφαρμογή αυτών. 

Χειρίζεται όλα τα θέματα που σχετίζονται με τις άδειες οι¬ 
κοδομών στο βαθμό που εμπίπτουν εκάστοτε στην αρμοδιό¬ 
τητα του Δήμου. 

Επίσης χειρίζεται όλα τα θέματα εφαρμογής τροποποίησης 
των διοικητικών ορίων του Δήμου. 

Χειρίζεται θέματα σύνταξης πολεοδομικών μελετών, παρα¬ 
κολουθεί και φροντίζει για την εφαρμογή αυτών και την σύν¬ 
δεση με το γενικότερο χωροταξικό και ρυθμιστικό σχέδιο των 
ευρύτερων περιοχών. 

Επιμελείται της συγκέντρωσης στοιχείων για διμόρφωση 
προτάσεων και εφαρμογή καταλλήλων μέτρων επίλυσης των 
διαφόρων κυκλοφοριακών προβλημάτων. 

στ) Γραφείο αρχιτεκτονικών μελετών και επιβλέψεων. 

Φροντίζει για την σύνταξη των αρχιτεκτονικών μελετών 
όπου απαιτούνται για δημοτικά έργα των τεχνικών προγραμ¬ 
μάτων στου Δήμου ως και για μέσα που πρόκειται να προμη¬ 
θευτεί ο Δήμος. 

Επιμελείται της συμπλήρωσης των φακέλλων έκδοσης 
αδειών από τις αρμόδιες αρχές για όσα δημοτικά έργα χρειά¬ 
ζονται. Καταρτίζει όρους δημοπράτησης σε ότι αφορά αρχιτε¬ 
κτονικές κατασκευές των έργων που δημοπρατούνται. 

Επιβλέπει την σωστή εφαρμογή των αρχιτεκτονικών μελε¬ 
τών και επιμελείται για την παροχή των αναγκαίων οδηγιών 
προς τους κατασκευαστές ή προμηθευτές. Συγκεντρώνει 
στοιχεία για έργα εξωραϊσμού της πόλης διαμόρφωσης των 
κοινοχρήστων χώρων και πρασίνου βελτίωσης των συνθηκών κυ¬ 
κλοφορίας της πόλης και υποβοηθεί την διοίκηση του Δήμου με 
διαμόρφωση αυτών σε συγκεκριμένες προτάσεις για τον καταρ¬ 
τισμό των τεχνικών προγραμμάτων εκτελεστέων έργων. 

2. ΤΜΗΜΑ ΕΙΔΙΚΟΝ ΥΠΗΡΕΣΙΩΝ 

α) Γραφείο καθαριότητας - Μηχανολογικό - Ηλεκτρολο- 
γικό 

Τηρεί τα αναγκαία για τη διεξαγωγή της υπηρεσίας βιβλία, 
διαγράμματα κ.λπ. 

Μεριμνά για την κανονική διενέργεια της καθαριότητας της 
πόλης και επιλαμβάνεται για κάθε θέμα που αφορά εκτέλεση 
εργασιών σχετικών με την καθαριότητα και με τα χρησιμο¬ 
ποιούμενα μέσα. 

Μεριμνά για την αντιμετώπιση ζητημάτων που σχετίζονται 
με την περισυλλογή, αποκομιδή, καταστροφή ή εκμετάλ¬ 
λευση των απορριμμάτων. 

Παρακολουθεί τις εξελίξεις στη τεχνολογία και στον τρόπο, 
διάθεσης και περισυλλογής των απορριμμάτων και εισηγείται 
προτάσεις για τη βελτίωση του συστήματος καθαριότητας. 

Ασκεί εποπτεία για την καλή χρήση και επιμελή συντήρηση 
και επισκευή των χρησιμοποιουμένων οχημάτων, εργαλείων 
και εγκαταστάσεων. 


17630 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μεριμνά για την εγκατάσταση απορριμματοδοχείων και την 
αντικατάσταση των κατεστραμμένων. 

Επιμελείται και έχει την ευθύνη συντάξεως άλων των μελε¬ 
τών ηλεκτρολογικών και μηχανολογικών έργων και έχει την 
ευθύνη για την εκτέλεση των έργων αυτών. 

Έχει την ευθύνη για το καλό φωτισμό οδών πλατειών, του 
δημοτικού καταστήματος και κάθε χώρου κοινής χρήσης ή 
ακινήτου που χρησιμοποιείται ο Δήμος. 

Επιμελείται τη συντήρηση του φωτιστικού δικτύου και κάθε 
ηλεκτρολογικής - μηχανολογικής εγκατάστασης του δήμου 
(πετρέλαιο, καυστήρες, καλοριφέρ, τηλεφωνικές εγκαταστά¬ 
σεις, ανελκυστήρες κ.λπ.). 

Μεριμνά για την επέκταση του δικτύου φωτισμού και ειση- 
γείται την προμήθεια του κατάλληλου υλικού. 

Επιμελείται την επισκευή και συντήρηση των οχημάτων του 
Δήμου και γενικά των διαφόρων μηχανημάτων που χρησιμο¬ 
ποιεί ο Δήμος καθώς και την προμήθεια και έλεγχο της κατα¬ 
νάλωσης των καυσίμων. 

Έχει την ευθύνη τήρησης από το νόμο προβλεπομένων βι¬ 
βλίων για όλα τα οχήματα και μηχανήματα, μητρώο αυτοκινή¬ 
των κινήσεως, επισκευών κ.λπ. της εκδόσεως των δελτίων κι- 
νήσεως και διαταγών πορείας των οχημάτων καθώς και την 
ευθύνη τήρησης της νομικής διαδικασίας υλοποίησής των. 

Μεριμνά για την προμήθεια των αναγκαίων εργαλείων, 
ανταλλακτικών κ.λπ. των οποίων έχει την ευθύνη για τη σωστή 
διαχείριση και διάθεση. Εισηγείται για την ασφάλιση των οχη¬ 
μάτων, των εγκαταστάσεων καθώς και για την προμήθεια 
νέων οχημάτων. 

Είναι υπεύθυνο για τη διαφύλαξη του τροχαίου υλικού. 

β) Γραφείο προστασία περιβάλλοντος - κήπων και παιδικών 
χαρών. 

Επιμελείται και συντάσσει μελέτες για τις απαιτούμενες 
κηποτεχνικές διαμορφώσεις, για την προμήθεια δένδρων και 
καλλωπιστικών φυτών και φροντίζει την εφαρμογή τους 
στους ανάλογους χώρους. 

Φροντίζει για την συντήρηση και βελτίωση των υπαρχόντων 
κήπων και δενδροστοιχιών. 

Μεριμνά για τη διαφύλαξη και νομική προστασία του πράσι¬ 
νου. 

Είναι υπεύθυνο για την υδροπαροχή, τους ψεκασμούς και 
την καθαριότητα των χώρων πράσινου έχοντας στη διάθεσή 
του τα οχήματα και εργαλεία που απαιτούνται (βυτιοφόρα 
κ.λπ.). 

Μεριμνά για τη προστασία του περιβάλλοντος από τη ρύ¬ 
πανση και τη μόλυνση. 

Φροντίζει για την εύρυθμη λειτουργία των παιδικών χαρών. 

Μεριμνά για δημιουργία παιδικών χαρών, συντήρηση, περι¬ 
ποίηση και καθαριότητα των παιδικών χαρών και φυλάσσει τις 
εγκαταστάσεις και αναφέρει στη Διεύθυνση τυχόν ελλείψεις 
και ζημιές για την αντιμετώπισή τους. 

γ) Γ ραφείο ύδρευσης και αποχέτευσης. 

Το γραφείο αυτό έχει την υπευθυνότητα της τήρησης από 
το νόμο προβλεπομένων βιβλίων για τις ανάγκες της υδρεύ- 
σεως και αποχετεύσεως. 

Επιμελείται της συντήρησης και επισκευής του εσωτερικού 
δικτύου υδρεύσεως, της συνδέσεως νέων παροχών και έχει 
την ευθύνη της καλής λειτουργίας του. 

Μεριμνά για την προμήθεια των αναγκαίων εργαλείων σω¬ 
λήνων κ.λπ., καθώς και του απαραίτητου χημικού υλικού (χλώ¬ 
ριο). 

Έχει την ευθύνη της επισκευής των μετρητών υδρεύσεως 
και της συντηρήσεως και επισκευής των αντλιοστασίων (μη¬ 
χανικός εξοπλισμός - κτίρια). 

Έχει ακόμη την υπευθυνότητα λήψεως των ενδείξεων των 
υδρομετρητών, συντάξεως και υποβολής για είσπραξη των 
καταλόγων υδρεύσεως και της χλωριάσεως του νερού. 


Επιμελείται και ασκεί την επίβλεψη των έργων αποχέτευ¬ 
σης. 

Τηρεί αρχείο κατασκευαστικών στοιχείων του δικτύου απο¬ 
χετεύσεως που κατασκευάζει. 

Συντάσσει εκθέσεις απολογισμού δαπάνης έργων αποχέ¬ 
τευσης (αγωγοί, συνδέσεις και γνωστοποιεί στο γραφείο εσό¬ 
δων για την είσπραξη). 

Μεριμνά για την κατασκευή, συντήρηση και επισκευή του 
αποχετευτικού αγωγού. 

δ) Γ ραφείο οδοποιίας και κτιριακών έργων. 

Επιμελείται και ασκεί την επίβλεψη των έργων οδο¬ 
ποιίας. 

Εκδίδει τις άδειες για την εκτέλεση από τρίτους διαφόρων 
εργασιών επί των οδών και πλατειών (τομές οδοστρωμάτων - 
πεζοδρομίων για την τοποθέτηση, επισκευή και διαρρύθμιση 
εγκαταστάσεων οργανισμών κοινής ωφέλειας) και μεριμνά 
για την αποκατάσταση των φθορών από αυτούς. 

Τηρεί αρχείο κατασκευαστικών στοιχείων οδοποιίας. 

Συντάσσει εκθέσεις απολογισμού δαπάνης κρασπεδορεί¬ 
θρων. 

Μεριμνά για την κατασκευή, συντήρηση και επισκευή κτι- 
ριακών εγκαταστάσεων του Δήμου, πλατειών, οδών, πεζο¬ 
δρομίων, κρασπεδορείθρων και κάθε άλλου έργου που του 
ανατίθεται από τη Διεύθυνση εκτός των ηλεκτρομηχανολογι- 
κών έργων. 

Μελετά και εισηγείται τις απαραίτητες κυκλοφοριακές 
ρυθμίσεις στη πόλη και φροντίζει για την εφαρμογή τους, 
μετά τις σχετικές εγκρίσεις (σήμανση οδών, τοποθέτηση πι¬ 
νακίδων ρυθμίσεις κυκλοφορίας κ.λπ.). 

ΠΡΟΪΣΤΑΜΕΝΟΙ ΤΜΗΜΑΤΩΝ 

Προΐστανται και κατευθύνουν τα γραφεία του τμήματός 
τους. 

Εισηγούνται τα αντικείμενα της αρμοδιότητάς τους και 
ασκούν τις κατά νόμο ή εξουσιοδότηση αρμοδιότητες. 

Ελέγχουν και θεωρούν όλα τα έγγραφα των υφισταμένων 
τους. 

Μεριμνούν και είναι υπεύθυνοι για τη σύννομη, ορθή και τα¬ 
χεία διεκπεραίωση των υποθέσεων της αρμοδιότητάς τους. 

Εισηγούνται τη λήψη μέτρων για την εύρυθμη και ομαλή 
λειτουργία των τμημάτων τους. 

Αναλόγως των υπηρεσιακών αναγκών και κατά τη κρίση 
τους μπορούν να μετακινούν τοποθετημένους σε γραφεία 
του τμήματός των υπαλλήλους και να αναθέτουν πρόσθετη 
εργασία στους υπαλλήλους κάθε γραφείου του Τμήματός 
τους για την αντιμετώπιση εκτάκτων αναγκών. 

Παραλαμβάνουν την αλληλογραφία του Τμήματός τους 
μετά την πρωτοκόλληση στο ειδικό πρωτόκολλο της οικονομι¬ 
κής υπηρεσίας του Δήμου. 

ΑΡΘΡΟ 7ο 

Αυτός ο οργανισμός ισχύει από τη δημοσίευσή του στην 
Εφημερίδα της Κυβερνήσεως. 

Οι θέσεις προσωπικού ιδιωτικού δικαίου ορισμένου χρόνου 
που προβλέπονται στο άρθρο 3 του Οργανισμού εξυπηρετούν 
τις ανάγκες του Δήμου Μεγαλόπολης το έτος 1998 και θα κα¬ 
λυφθούν με προσωπικό που θα προσληφθεί με τη διαδικασία 
του άρθρου 21 του Ν. 2190/1994, όπως ισχύει με τις τροπο¬ 
ποιήσεις του. 

Από τις διατάξεις της παρούσας απόφασης προκαλείται 
δαπάνη ποσού 13.700.000 δρχ. σε βάρος του προϋπολογι¬ 
σμού οικονομικού έτους 1998 του Δήμου Μεγαλόπολης, που 
θα καλυφθεί από ίδιους πόρους. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Τρίπολη, 24 Δεκεμβρίου 1997 
Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


